নাস্তিয়া চির্তসোভা

আনাস্তাসিয়া স্তানিস্লাভোভনা চির্তসোভা (, ; জন্ম: ১৭ ফেব্রুয়ারি ১৯৯০; নাস্তিয়া চির্তসোভা নামে সুপরিচিত) হলেন একজন রুশ পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।

চির্তসোভা রাশিয়ার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।

প্রারম্ভিক জীবন
আনাস্তাসিয়া স্তানিস্লাভোভনা চির্তসোভা ১৯৯০ সালের ১৭ই ফেব্রুয়ারি তারিখে রাশিয়ার কুঙ্গুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
চির্তসোভা রাশিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:২১.৫৩ সময়ে প্রতিযোগিতাটি সম্পন্ন করে দ্বাবিংশ স্থান অধিকার করেছিলেন। অতঃপর তিনি কোয়ার্টার-ফাইনালে অংশগ্রহণ করেছেন এবং সেখানে তিনি ষোড়শ স্থান অধিকার করেছেন।

তথ্যসূত্র

বহিঃসংযোগ



বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ নারী ফ্রিস্টাইল স্কিয়ার
বিষয়শ্রেণী:রাশিয়ার অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিষয়শ্রেণী:২১শ শতাব্দীর রুশ নারী ক্রীড়াবিদ